Σταθμός Κατεχάκη (Μετρό Αθήνας)

Ο Σταθμός Κατεχάκη είναι σταθμός του μετρό της Αθήνας, επί της Γραμμής 3. Βρίσκεται στην Αθήνα και πήρε το όνομά του από τη Λεωφόρο Κατεχάκη, κάτω από τη συμβολή της οποίας με τη Λεωφόρο Μεσογείων έχει κατασκευαστεί. Εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες. Στον παρακείμενο χώρο του βρίσκεται χώρος στάθμευσης αυτοκινήτων, καθώς και σταθμός μετεπιβίβασης αστικών λεωφορείων. Πρόκειται για έναν από τους μόλις τρεις σταθμούς στο δίκτυο του Μετρό της Αθήνας (μαζί με τους σταθμούς Μανιάτικα και Ελαιώνας) που διαθέτει μία και μοναδική είσοδο/έξοδο, αντί για τουλάχιστον δύο όπως συνηθίζεται. Η ανωμαλία αυτή προέκυψε λόγω περιορισμένου χώρου στην επιφάνεια. Για την ακρίβεια, κατά τη διάρκεια κατασκευής του σταθμού διαπιστώθηκε ότι η ύπαρξη εκεί του ανισόπεδου κόμβου καθιστούσε αδύνατη την κατασκευή και δεύτερης εισόδου-εξόδου στο ρεύμα της Μεσογείων προς το κέντρο της Αθήνας και αποφασίστηκε να κατασκευαστεί μια πεζογέφυρα για να διευκολύνονται εκείνοι που θέλουν να περάσουν απέναντι. Το 2004, η μοναδική είσοδος του σταθμού συνδέθηκε με την περιοχή στη βόρεια πλευρά της Λεωφόρου Μεσογείων μέσω εντυπωσιακής πεζογέφυρας σε σχήμα που προσιδιάζει με άρπα και η οποία σχεδιάστηκε από τον Ισπανό αρχιτέκτονα Σαντιάγο Καλατράβα και παραδόθηκε στο κοινό στις 14 Μαΐου 2004. Μελλοντικά θα έχει ανταπόκριση με τη Γραμμή 4. Βρίσκεται πλησίον του Υπουργείου Δημοσίας Τάξης, του στρατιωτικού Νοσοκομείου 401 ΓΣΝ, καθώς και του Ολυμπιακού Συγκροτήματος Αντιπτέρισης. Επίσης, εξυπηρετεί την Εθνική Γλυπτοθήκη και το Εθνικό Μετσόβιο Πολυτεχνείο. Στο επίπεδο εισιτηρίων του σταθμού, εκτίθεται το γλυπτό της Βάσως Πεκλάρη, Φόρμες με Υφαντό Χαλκό. Οι τρεις χαρακτηριστικές φιγούρες σύγχρονης τέχνης του έργου έχουν κατασκευαστεί με την ιδιαίτερη μέθοδο της καλλιτέχνιδας, δηλαδή με την ύφανση μετάλλου στον αργαλειό. To 1979, με την μελέτη SOFRETU, προβλεπόταν αρχικά ο σταθμός να γίνει στο ύψος του Ερυθρού Σταυρού επί της Μεσογείων, τελικά όμως με την δημοπράτηση της γραμμής το 1991, προκρίθηκε η χωροθέτηση στην συμβολή της Κατεχάκη με την Μεσογείων. Υπαίθριος χώρος στάθμευσης Ο σταθμός διαθέτει υπαίθριο χώρο στάθμευσης οχημάτων, χωρητικότητας 240 θέσεων. Σταθμός ανταπόκρισης με αστικά λεωφορεία Στάση ΣΤ. ΚΑΤΕΧΑΚΗ (ΑΦΕΤΗΡΙΑ) [06] (Λεωφ. Μεσογείων, ρεύμα προς Αγία Παρασκευή) Στην στάση αυτή, έχουν αφετηρία/τέρμα τα λεωφορεία: 036: Στ. Κατεχάκη - Στ. Πανόρμου - Γαλάτσι - Κυψέλη 402: Στ. Κατεχάκη - Πολύδροσο Στάση ΣΤ. ΚΑΤΕΧΑΚΗ [061363] (Λεωφ. Μεσογείων ρεύμα προς Αγία Παρασκευή) 140: Γλυφάδα - Πολύγωνο 400: Πειραιάς - Στ. Δουκ. Πλακεντίας Α5: Ακαδημία - Αγ. Παρασκευή - Ανθούσα Β5: Στ. Λαρίσσης - Λεωφ. Αλεξάνδρας - Αγ. Παρασκευή •Χ22: ΣΤ. ΣΥΝΤΑΓΜΑΤΟΣ - ΣΤ. ΕΘΝ. ΑΜΥΝΑ [ΠΡΟΣΩΡΙΝΗ] •Χ22: ΣΤ. ΣΥΝΤΑΓΜΑΤΟΣ - ΣΤ. ΕΘΝ. ΑΜΥΝΑ [ΕΩΣ ΠΛΑΚΕΝΤΙΑΣ] [ΠΡΟΣΩΡΙΝΗ] Στάση ΣΤ. ΜΕΤΡΟ ΚΑΤΕΧΑΚΗ [060690] (Λεωφ. Μεσογείων, ρεύμα προς Αθήνα) 400: Πειραιάς - Στ. Δουκ. Πλακεντίας Α5: Ανθούσα - Αγ. Παρασκευή - Ακαδημία Β5: Αγ. Παρασκευή - Λεωφ. Αλεξάνδρας - Στ. Λαρίσσης 409: Παπάγου - Στ. Εθνική Άμυνα [Έως Ακαδημία] 416: Στ. Εθνική Άμυνα - Χολαργός [Από Πλ. Χολαργού έως Ακαδημία] •Χ22: ΣΤ. ΕΘΝ. ΑΜΥΝΑ - ΣΤ. ΣΥΝΤΑΓΜΑΤΟΣ [ΠΡΟΣΩΡΙΝΗ] Είσοδοι - Έξοδοι Λεωφόρος Μεσογείων / Λεωφόρος Κατεχάκη Δομή σταθμού Παραπομπές